Zavod Karitas Samarijan . Skalniška cesta 1, 5250 Solkan . Tel./fax. 05 330 03 34


# PROGRAM VRTNICA – socialna rehabilitacija oseb s težavami zaradi zasvojenosti z alkoholom

Markova 38, Bertoki; 6000 KOPER

Datum: 13.2.2018

**ZA MEDIJE: PREDSTAVITEV PROGRAMA VRTNICA – SOCIALNA REHABILITACIJA OSEB S TEŽAVAMI ZARADI ZASVOJENOSTI Z ALKOHOLOM**

Zavod Karitas Samarijan izvaja že 12. leto program Vrtnica – socialna rehabilitacija oseb s težavami zaradi zasvojenosti z alkoholom.

Začetki programa segajo sicer v leto 2003, ko sta prva dva brezdomca – alkoholika začela s svojo potjo v trezno življenje s pomočjo očeta Franca Prelca v župnišču Portorož, kjer je tedaj že bil program pomoči zasvojenim s prepovedanimi drogami. **Program je visokopražni, saj zahteva popolno abstinenco.**

Program je **strokovno verificiran** in priznan kot **javni program na področju soc. varstva** v RS, vključen v **petletno financiranje pri MDDSZEM**.

**NAMEN PROGRAMA Vrtnica** **je socialna rehabilitacija oseb s težavami zaradi zasvojenosti z alkoholom z namenom ureditve lastnega življenja, opolnomočenje in vztrajanje v abstinenci ter ponovna vključitev v socialno okolje.**

**Poudarek dajemo krepitvi moči uporabnika in pomoči pri reševanju psihosocialnih stisk.** **Pomembno je zagotavljanje skupinskega urejanja življenja z bivanjem v stanovanjski skupnosti.**

Program omogoča uporabniku najprej vključitev v terapevtsko stanovanjsko skupnost, po 8 ali 9 mesecih sledi preselitev v stanovanjsko skupnost II. faze in nazadnje nadaljevanje v reintegraciji. Za doseganje ciljev socialne rehabilitacije in reintegracije uporabniki potrebujejo najmanj **18 mesecev.** **Uporabniku nudimo pomoč za prehod v samostojno življenje, podporo ter povezanost z izvajalci programa in drugimi uporabniki.**

**V letu 2017:**

* **13 novih vstopov** (dodatno so bili 4 ponovni vstopi oseb, ki so naredile recidiv in so prvi vstop opravili v letu 2016 ali tudi prej) ;
* **skupno vključenih v bivanje 23 oseb**;
* **9 izstopov** (nekateri so po nekaj tednih ali mesecih zapustili program),
* **8 uporabnikov, ki so vključeni v fazo reintegracije in 5 uporabnikov, ki se na nas obrnejo le občasno** (niso več v fazi reintegracije)
* **Skupno aktivno vključenih 35 oseb**. Večje število oseb, ki so prišle le na informativne razgovore, svetovanja, družinska srečanja (svojci uporabnikov) – **86 anonimnih uporabnikov, opravili smo preko 500 razgovorov**.
* Povprečno na mesec 288,92 nočitev, letni seštevek nočitev pa je 3367. Letno zaključita bivanje 2 do 4 uporabniki.

**Financiranje programa v letu 2017:**

1. Ministrstvo za delo, družino, socialne zadeve in enake možnosti,
2. FIHO,
3. Prispevki uporabnikov nastanjenih v terapevtski skupnosti,
4. Mestna občina Koper, občina Piran,
5. Škofijska karitas Koper in nekatere Župnijske karitas z materialno pomočjo, drugi dobrotniki.

V kolikor bi želeli več informacij, se lahko obrnete ob ponedeljkih, sredah in petkih od 8h do 15h in v torek od 13h do 16h na telefon: 040 980 464 ali pa na e-naslov: vrtnica.karitas@gmail.com. Včasih zaradi dela v skupnosti nismo dosegljivi. Laična terapevta: Marjan Drčar 041 982 373 in Tomislav Pevec 031 489 958.

Po e-pošti vam lahko posredujemo tudi več gradiva o programu (npr. hišni red, pravilnik o obveznostih in pravicah ipd …). Nekaj informacij o programu si lahko preberete na naši spletni strani [www.zavodsamarijan.si](http://www.zavodsamarijan.si) in facebook strani Socialnovarstveni program Vrtnica (Zavod Karitas Samarijan).

Hvala za pozornost in sodelovanje!

 Davorina Petrinja Pirnat, strokovna vodja, 040 980 464